Številka: 603-63/2024/1

Datum: 17. 10. 2024

Na podlagi 16. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, [153/22](http://www.uradni-list.si/1/objava.jsp?sop=2022-01-3795) in [18/23](http://www.uradni-list.si/1/objava.jsp?sop=2023-01-0348)), 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZNNŠPP,  [141/22](http://www.uradni-list.si/1/objava.jsp?sop=2022-01-3469), [158/22](http://www.uradni-list.si/1/objava.jsp?sop=2022-01-4017) – ZDoh-2AA in [71/23](http://www.uradni-list.si/1/objava.jsp?sop=2023-01-2202)), na podlagi 2. točke prvega odstavka 215. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13,81/16,11/22, 96/22, 105/22 – ZZNŠPP, 149/22, 106/23 in 88/24), Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) in Proračuna Republike Slovenije za leto 2024 (Uradni list RS, št. 123/23), izdaja minister za vzgojo in izobraževanje naslednji

**S K L E P**

**o sofinanciranju stroškov priprav in udeležbe učencev, dijakov in mentorjev na mednarodnih tekmovanjih v letu 2024**

1.

Sredstva za sofinanciranje stroškov udeležbe učencev, dijakov in mentorjev na mednarodnih tekmovanjih v letu 2024 se dodeli pod naslednjimi pogoji:

* izvajalcem javne službe, nosilcem javnih pooblastil in društvom, ki delujejo v javnem interesu,
* so organizatorji šolskih tekmovanj (v nadaljevanju organizatorji),
* je bila tekmovalna ekipa učencev ali dijakov izbrana na podlagi predhodnega izvedenega selekcijskega ali interesnega šolskega tekmovanja v Republiki Sloveniji, ki je sofinancirano v skladu s Pravilnikom o sofinanciranju šolskih tekmovanj (Uradni list RS, št. 74/21 in 113/22, v nadaljevanju Pravilnik).

2.

Do sredstev za sofinanciranje po tem sklepu so upravičeni izvajalci javne službe, nosilci javnih pooblastil in društva, ki delujejo v javnem interesu, in izpolnjujejo pogoje iz 1. točke tega sklepa.

Sredstva se izvajalcem javne službe, nosilcem javnih pooblastil in društvom, ki delujejo v javnem interesu dodelijo za udeležbo učencev, dijakov in mentorjev na mednarodnih tekmovanjih prednostno po vrstnem redu glede na spodnjo lestvico:

|  |  |  |  |
| --- | --- | --- | --- |
|  | Udeleženci tekmovanja | Kategorija predhodnega tekmovanja na državni stopnji | Kategorija tekmovanja, ki se ga tekmovalna ekipa udeležuje |
| 1 | DIJAKI | Selekcijsko tekmovanje | Svetovno tekmovanje2 |
| 2 | DIJAKI | Selekcijsko tekmovanje | Evropsko tekmovanje3 |
| 3 | UČENCI | Selekcijsko tekmovanje | Svetovno tekmovanje |
| 4 | UČENCI | Selekcijsko tekmovanje | Evropsko tekmovanje |
| 5 | DIJAKI | Interesno tekmovanje4 | Svetovno tekmovanje |
| 6 | DIJAKI | Interesno tekmovanje | Evropsko tekmovanje |
| 7 | UČENCI | Interesno tekmovanje | Svetovno tekmovanje |
| 8 | UČENCI | Interesno tekmovanje | Evropsko tekmovanje |
| Selekcijsko šolsko tekmovanje v Republiki Sloveniji je izbrano in opredeljeno na podlagi javnega razpisa za sofinanciranje šolskih tekmovanj Ministrstva za vzgojo in izobraževanje v skladu z določili Pravilnika.  2 Svetovno tekmovanje v skladu z merili 2. točke 18. člena Pravilnika za katero je tekmovalna ekipa izbrana na podlagi predhodnega izvedenega selekcijskega šolskega tekmovanja v Republiki Sloveniji, ki je sofinancirano v skladu z javnim razpisom za sofinanciranje šolskih tekmovanj Ministrstva za vzgojo in izobraževanje.  3 Evropsko tekmovanje v skladu z merili 2. točke 17. člena Pravilnika za katero je tekmovalna ekipa izbrana na podlagi predhodnega izvedenega selekcijskega šolskega tekmovanja v Republiki Sloveniji, ki je sofinancirano v skladu z javnim razpisom za sofinanciranje šolskih tekmovanj Ministrstva za vzgojo in izobraževanje.  4 Interesno šolsko tekmovanje v Republiki Sloveniji je izbrano in opredeljeno na podlagi javnega razpisa za sofinanciranje šolskih tekmovanj Ministrstva za vzgojo in izobraževanje v skladu z določili Pravilnika. | | | |

Udeležbo enega mentorja je možno uveljavljati, če se tekmovanja udeleži do deset učencev ali dijakov, udeležbo dveh mentorjev, če se tekmovanja udeleži deset ali več učencev ali dijakov.

Med upravičene stroške za udeležbo na tekmovanju v tujini štejejo zgolj potni stroški, stroški bivanja, stroški kotizacij ali prijavnin, ki jih zaračuna organizator tekmovanja v tujini, najem opreme s katero se tekmuje, stroški zdravstvenega zavarovanja za tujino, honorarji mentorjem, organizatorjem ali vodjem priprav ter vsi ostali stroški, neposredno povezani z mobilnostjo tekmovalcev oziroma mentorjev iz Slovenije na konkretno tekmovanje v tujini in predhodnim izborom ekipe za mednarodno tekmovanje, in katerih obstoj in plačilo lahko prejemnik sredstev ustrezno izkaže.

Ministrstvo krije stroške do najvišjega zneska, izračunanega glede na število udeležencev (učencev ali dijakov) mednarodnega tekmovanja in pripadajočim številom mentorjev. Najvišji upravičen znesek za ekipo tekmovalcev in mentorja/mentorjev se izračuna kot število udeležencev krat 1.200,00 EUR, do porabe sredstev.

3.

Sredstva v višini 45.000,00 eurov za sofinanciranje po tem sklepu so zagotovljena v Proračunu Republike Slovenije za leto 2024, na proračunski postavki 231813 Tekmovanja učencev in dijakov, ukrepu 3311-11-0004 Izvajanje osnovnošolskih programov, kontih 4133 tekoči transferi v javne zavode in 4120 tekoči transferi nepridobitnim organizacijam in ustanovam. Skrbnik sklepa je Mišela Mavrič, skrbnika proračunske postavke sta Sandi Vrabec in Aleš Ojsteršek.

Višina sofinanciranja za posamezno tekmovanje posameznega izvajalca javne službe, nosilca javnih pooblastil in društva, ki deluje v javnem interesu bo določena s posebnimi sklepom, na podlagi meril iz 2. točke tega sklepa. Sredstva bodo izplačana v kolikor bodo na ministrstvo do 15.11.2024 predložili zahtevek z dokazili o izpolnjevanju pogojev iz 1. člena sklepa z izjavo, da uveljavljajo sredstva za upravičene stroške, kopijo računov za upravičene stroške, potrdila o plačilu stroškov ter izjavo, da sredstva za višino zahtevka niso prejeli iz drugih virov financiranja.

Če bo ministrstvo ugotovilo, da je društvo za isti znesek prejelo sredstva tudi iz drugih virov financiranja ali pa so mu bila odobrena, ne da bi o tem pisno obvestil ministrstvo, je dolžen ministrstvu povrniti vsa neupravičeno prejeta sredstva s pripadajočimi zamudnimi obrestmi, od dneva nakazila do dneva vračila sredstev.

4.

Sklep začne veljati z dnem izdaje.

**Obrazložitev:**

Ministrstvo za vzgojo in izobraževanje (v nadaljevanju: ministrstvo) na podlagi 215. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13,81/16,11/22, 96/22, 105/22 – ZZNŠPP, 149/22, 106/23 in 88/24) in 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21,105/22 – ZNNŠPP,  [141/22](http://www.uradni-list.si/1/objava.jsp?sop=2022-01-3469), [158/22](http://www.uradni-list.si/1/objava.jsp?sop=2022-01-4017) – ZDoh-2AA in [71/23](http://www.uradni-list.si/1/objava.jsp?sop=2023-01-2202)) sprejme Sklep o sofinanciranju stroškov udeležbe učencev, dijakov in mentorjev na mednarodnih tekmovanjih v letu 2024 št. 603-63/2024/1 (v nadaljevanju: sklep), s katerim se določi pogoje za dodelitev sredstev za stroške udeležbe učencev, dijakov in mentorjev na mednarodnih tekmovanjih, in sicer, da gre za izvajalca javne službe, nosilca javnih pooblastil ali društvo, ki deluje v javnem interesu, ali, da je ta organizator šolskega tekmovanja ter je bila tekmovalna ekipa učencev ali dijakov izbrana na podlagi predhodnega izvedenega šolskega tekmovanja v Republiki Sloveniji, ki je sofinancirano v skladu z javnim razpisom za sofinanciranje šolskih tekmovanj ministrstva in je mednarodno tekmovanje, ki se ga učenci udeležujejo skladno z merili 2. točke 17. ali 18. člena Pravilnika. Sklep je namenjen sofinanciranju potnih stroškov, stroškov bivanja, stroškov kotizacij ali prijavnin, ki jih zaračuna organizator tekmovanja v tujini, najema opreme s katero se tekmuje, stroškov zdravstvenega zavarovanja za tujino, honorarjev mentorjem, organizatorjem ali vodjem priprav ter vseh ostalih stroškov, ki so neposredno povezani z mobilnostjo tekmovalcev oziroma mentorjev iz Slovenije na konkretno tekmovanje v tujini in predhodnim izborom ekipe za mednarodno tekmovanje, in katerih obstoj in plačilo lahko prejemnik sredstev ustrezno izkaže.

Takšen sklep je ministrstvo sprejelo zaradi sistemske vrzeli sofinanciranja stroškov udeležbe na mednarodnih tekmovanjih za osnovnošolce pri javnem razpisu Javnega štipendijskega, razvojnega, invalidskega in preživninskega sklada, ki sofinancira udeležbo na mednarodnih tekmovanjih zgolj za dijake in študente, ne pa tudi učence in pa drastičnega podfinanciranja udeležbe dijakov in mentorjev na Evropskih in Svetovnih olimpijadah.

Sredstva v višini do 45.000,00 eurov za sofinanciranje po tem sklepu so zagotovljena v Proračunu Republike Slovenije za leto 2024, na proračunski postavki 231813, Tekmovanja učencev in dijakov, ukrep 3311-11-0004 Izvajanje osnovnošolskih programov, kontu 4133 tekoči transferi v javne zavode in 4120 tekoči transferi nepridobitnim organizacijam in ustanovam. Višina sofinanciranja za posameznega izvajalca javne službe, nosilca javnih pooblastil ali društvo, ki deluje v javnem interesu bo določena s posebnim sklepom, na podlagi meril iz 2. točke tega sklepa.

dr. Vinko Logaj

MINISTER

* Zbirka dokumentarnega gradiva